รัฐบาลไทย-ข่าวทำเนียบรัฐบาล-ปลัด มท. ปักธงประกาศความสำเร็จจัดตั้งธนาคารขยะองค์กรปกครองส่วนท้องถิ่นครบถ้วน 100% จำนวน 7,773 แห่ง จำนวนธนาคารขยะ 14,655 แห่ง ทั่วประเทศ เน้นย้ำ ผู้ว่าฯ นายอำเภอ คือ ผู้นำบูรณาการ
วันจันทร์ที่ 11 มีนาคม 2567
10/03/2567
ปลัด มท. ปักธงประกาศความสําเร็จจัดตั้งธนาคารขยะองค์กรปกครองส่วนท้องถิ่นครบถ้วน 100% จํานวน 7,773 แห่ง จํานวนธนาคารขยะ 14,655 แห่ง ทั่วประเทศ เน้นย้ํา ผู้ว่าฯ นายอําเภอ คือ ผู้นําบูรณาการ
ปลัด มท. ปักธงประกาศความสําเร็จจัดตั้งธนาคารขยะองค์กรปกครองส่วนท้องถิ่นครบถ้วน 100% จํานวน 7,773 แห่ง จํานวนธนาคารขยะ 14,655 แห่ง ทั่วประเทศ เน้นย้ํา ผู้ว่าฯ นายอําเภอ คือ ผู้นําบูรณาการทุกกลไกในพื้นที่บริหารจัดการขยะครบวงจรในทุกครัวเรือน เพื่อทําให้ประชาชน
ปลัด มท. ปักธงประกาศความสําเร็จจัดตั้งธนาคารขยะองค์กรปกครองส่วนท้องถิ่นครบถ้วน 100% จํานวน 7,773 แห่ง จํานวนธนาคารขยะ 14,655 แห่ง ทั่วประเทศ เน้นย้ํา ผู้ว่าฯ นายอําเภอ คือ ผู้นําบูรณาการทุกกลไกในพื้นที่บริหารจัดการขยะครบวงจรในทุกครัวเรือน เพื่อทําให้ประชาชนมีคุณภาพชีวิตที่ดีอย่างยั่งยืน
วันนี้ (10 มี.ค. 67) นายสุทธิพงษ์ จุลเจริญ ปลัดกระทรวงมหาดไทย เปิดเผยถึงผลสําเร็จของการจัดตั้งและการขับเคลื่อนธนาคารขยะ (Recyclable Waste Bank) ขององค์กรปกครองส่วนท้องถิ่น ภายหลังจากกระทรวงมหาดไทยได้ Kick-Off เมื่อวันที่ 3 ม.ค. 67 ตามเป้าหมาย “60 วัน 1 อปท. 1 ธนาคารขยะ” พร้อมทั้งขับเคลื่อนแนวทางการบริหารจัดการธนาคารขยะ ได้แก่ ระยะที่ 1 คือ องค์กรปกครองส่วนท้องถิ่นมีการสํารวจขยะมูลฝอยระดับครัวเรือน ประชุมรับฟังความคิดเห็นการดําเนินงานธนาคารขยะ และจัดทําคําสั่งแต่งตั้งคณะกรรมการบริหารธนาคารขยะ คณะกรรมการธนาคารขยะในระดับชุมชน/หมู่บ้าน ระยะที่ 2 คือ การประชุมและแต่งตั้งคณะทํางานฝ่ายต่าง ๆ รวมถึงการจัดทําระเบียบ/ข้อบังคับธนาคารขยะ และการสร้างการรับรู้กับพี่น้องประชาชนในพื้นที่ และระยะที่ 3 คือ ธนาคารขยะของ อปท. ทุกแห่ง มีการเปิดรับสมาชิกธนาคารขยะและมีการประชุมทําความเข้าใจกับสมาชิกธนาคารขยะ ซึ่งขณะนี้ดําเนินการครบถ้วน 100% คือ จํานวน 7,773 องค์กรปกครองส่วนท้องถิ่นทั่วประเทศ ซึ่งมีจํานวนธนาคารขยะทั่วประเทศ รวมทั้งสิ้น 14,655 แห่ง
นายสุทธิพงษ์ จุลเจริญ ปลัดกระทรวงมหาดไทย กล่าวว่า วันนี้เป็นวันที่น่าภาคภูมิใจอย่างยิ่งที่องค์กรปกครองส่วนท้องถิ่นทั่วประเทศ 7,773 แห่ง ได้ช่วยกันให้ความสําคัญกับการจัดตั้งธนาคารขยะ รวมทั้งสิ้น 14,655 แห่ง เพื่อที่จะนําขยะรีไซเคิลนํามาสร้างมูลค่าด้วยการใช้หมุนเวียนให้เกิดประโยชน์ นําไปขายให้กับผู้รับซื้อของเก่า ช่วยกันลดปัญหาภาวะโลกร้อน ช่วยกันใช้ทรัพยากรของโลกอย่างประหยัด ซึ่งรายได้ที่เกิดจากการจัดตั้งธนาคารขยะสามารถสร้างสวัสดิการของท้องถิ่น เป็นเงินฌาปนกิจสงเคราะห์แก่ผู้เสียชีวิต หรือนําไปช่วยเหลือผู้ยากไร้ หรือเป็นทุนการศึกษาเด็ก ช่วยผู้เจ็บป่วยเรื้อรังในพื้นที่ ตามแต่แนวทางของแต่ละหมู่บ้านชุมชนตกลงกัน
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า กระทรวงมหาดไทยมุ่งมั่นในการขับเคลื่อนเป้าหมายการพัฒนาที่ยั่งยืน (SDGs) ทั้ง 17 ข้อ โดย เมื่อวันที่ 6 มิ.ย. 2565 คณะผู้บริหารกระทรวงมหาดไทย และผู้ว่าราชการจังหวัดทุกจังหวัด ได้ร่วมกันประกาศเจตนารมณ์การขับเคลื่อนประเทศไทยที่ยั่งยืน ภายใต้แนวคิด 76 จังหวัด 76 คํามั่นสัญญา โดยมีคุณกีต้า ซับบระวาล ผู้แทนสหประชาชาติประจําประเทศไทย ร่วมเป็นสักขีพยาน ซึ่งที่ผ่านมาได้มีการขับเคลื่อนเป้าหมายการพัฒนาที่ยั่งยืนทั่วทั้งประเทศ ผ่านกลไกในระดับพื้นที่ โดยท่านนายอําเภอทุกแห่งที่ตั้งใจจะดูแลรักษาสิ่งแวดล้อม ช่วยลดปัญหาภาวะโลกร้อน ช่วยกันพัฒนาคุณภาพชีวิตของพี่น้องประชาชน ก่อให้เกิดความสําเร็จในการสร้างหมู่บ้านยั่งยืน (Sustainable Village) อย่างเเท้จริง โดยเฉพาะประเด็นการรักษาสิ่งแวดล้อม ซึ่งมีส่วนที่เกี่ยวพันโดยตรงกับการบริหารจัดการขยะอย่างยั่งยืน ปัจจุบัน เรามีองค์กรปกครองส่วนท้องถิ่นครบทั้ง 7,773 แห่ง ที่สามารถจัดตั้งธนาคารขยะรวมทั้งสิ้น 14,655 แห่ง มีสถิติรายได้จากการจําหน่ายขยะรีไซเคิล มากถึง 800 กว่าล้านบาท ซึ่งมีการนํารายได้ดังกล่าวไปจัดบริการในด้านต่าง ๆ ให้กับคืนสู่ชุมชน รวมถึงการช่วยเหลือพี่น้องประชาชน ซึ่งกระบวนการในการจัดเก็บและคัดแยกขยะ เมื่อก่อนเราต่างมองว่าการจัดการขยะเป็นภาระขององค์กรปกครองส่วนท้องถิ่น ต้องเอารถมาขนเอาไปทําลาย เสียเงินเสียทอง ทั้งค่าจ้างพนักงาน ค่าน้ํามันรถ ค่าจ้างกําจัดหรือค่าจ้างในการที่จะเอาไปทิ้ง ค่าใช้จ่ายต่อปีเป็นหมื่นล้าน แต่ ณ ขณะนี้ไม่ต้องเสียค่าใช้จ่าย หรือเสียค่าใช้จ่ายน้อยลงมาก และมีเงินสวัสดิการที่เกิดจากการจําหน่ายขยะรีไซเคิลเพิ่มสูงขึ้น ซึ่งตนมั่นใจว่าจะสามารถทํามูลค่าได้สูงกว่าหมื่นล้านแน่นอน
"ในช่วงระยะเวลาที่ผ่านมาเพียง 5 ปี อบต.โก่งธนู อําเภอเมืองลพบุรี มีรายได้จากการขายขยะรีไซเคิลสูงมากถึงเกือบ 30 ล้านบาท นําเอาไปใช้เป็นเงินสวัสดิการช่วยเหลือฌาปนกิจศพ ศพละ 80,000 บาท เป็นเงิน 20 กว่าล้านบาท สิ่งนี้เป็นข้อบ่งชี้ด้านความสําเร็จ ซึ่งกระทรวงมหาดไทย โดยกรมส่งเสริมการปกครองท้องถิ่น ได้ลงพื้นที่สํารวจข้อมูลการดําเนินการคัดแยกขยะรีไซเคิลขององค์กรปกครองส่วนท้องถิ่นที่เป็นเลิศ (Best Practice) ณ องค์การบริหารส่วนตําบลโก่งธนู จังหวัดลพบุรี องค์การบริหารส่วนตําบลผาสามยอด จังหวัดเลย องค์การบริหารส่วนตําบลหัวไทร จังหวัดนครศรีธรรมราช และเทศบาลตําบลหนองล่อง จังหวัดลําพูน โดยมีศูนย์บริการวิชาการแห่งจุฬาลงกรณ์มหาวิทยาลัยเป็นที่ปรึกษาโครงการฯ เพื่อถอดบทเรียน นําไปสู่การจัดทําแผนงานและแนวทางขับเคลื่อนการดําเนินงานธนาคารขยะ (Recyclable Waste Bank) นอกจากนี้ การดําเนินงานธนาคารขยะของกรมส่งเสริมการปกครองท้องถิ่นยังเป็นการสนับสนุนให้ประชาชนได้มีการคัดแยกขยะรีไซเคิลในครัวเรือน และสนับสนุนให้องค์กรปกครองส่วนท้องถิ่นนําแนวคิดระบบเศรษฐกิจหมุนเวียน (Circular Economy) มาใช้ในการจัดการสิ่งปฏิกูลและมูลฝอยภายใต้หลักการ 3ช (3Rs) คือ ใช้น้อย (Reduce) ใช้ซ้ํา (Reuse) และนํากลับมาใช้ใหม่ (Recycle) พร้อมทั้งรณรงค์สร้างความรับรู้ความเข้าใจและปลูกฝังจิตสํานึกให้ประชาชนในทุกพื้นที่มีส่วนร่วมในการลดปริมาณขยะและคัดแยกขยะที่สามารถนําไปรีไซเคิลหรือไปขายเพื่อให้มีรายได้สู่ชุมชน และพัฒนาสู่การจัดตั้งธนาคารขยะสําหรับเป็นสถานที่รวบรวมและรับซื้อขยะรีไซเคิลจากประชาชน สร้างมูลค่าเพิ่มให้กับชุมชนและสามารถนํารายได้ไปจัดสวัสดิการสังคมในรูปแบบต่าง ๆ" นายสุทธิพงษ์ฯ กล่าว
"ทั้งนี้ มีตัวเลขที่น่าสนใจ ที่ถือเป็นตัวอย่างความสําเร็จ คือ นับตั้งแต่กรมส่งเสริมการปกครองท้องถิ่น ได้ดําเนินการขับเคลื่อนโครงการธนาคารขยะ ตั้งแต่ปี 2560 ถึงปัจจุบัน ซึ่งมีองค์กรปกครองส่วนท้องถิ่นดําเนินการรวม 1,077 แห่ง ทั่วประเทศ มีรายได้จากการจําหน่ายขยะ รวม 897,521,672.72 บาท รายจ่าย อาทิ ค่าฌาปนกิจ ค่ารักษาพยาบาล และค่าคลอดบุตร 689,425,838.04 บาท คงเหลือ 208,095,834.68 บาท คิดเป็นปริมาณขยะ 1.3 ล้านตัน นอกจากนี้ สามารถดําเนินการจัดทําขยะเปียกจากถังขยะเปียกลดโลกร้อน ที่สามารถลดเศษอาหารได้ถึงวันละ 9,000 ตัน หรือคิดเป็น 3.3 ล้านตัน/ปี ซึ่งเราจะได้นําผลความสําเร็จของ อปท. ทั้ง 1,077 แห่งนี้ ขยายผลให้ครอบคลุมครบทั้ง 7,773 แห่งอย่างต่อเนื่องและยั่งยืน" นายสุทธิพงษ์ฯ กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวเน้นย้ําว่า ต้องขอขอบคุณทางท่านขจร ศรีชวโนทัย อธิบดีกรมส่งเสริมการปกครอง ขอบคุณท่านผู้ว่าราชการจังหวัด ท่านนายอําเภอในฐานะผู้นําทีมจังหวัดบําบัดทุกข์ บํารุงสุข แบบบูรณาการอย่างยั่งยืน และท่านผู้บริหารองค์กรปกครองส่วนท้องถิ่นที่ได้มีส่วนช่วยเป็นผู้นําการส่งเสริมและสนับสนุนให้องค์กรปกครองส่วนท้องถิ่นดําเนินการตามแนวทางการขับเคลื่อนธนาคารขยะในระดับพื้นที่ ตลอดจนทุกภาคีเครือข่ายที่ให้ความร่วมมือจนประสบความสําเร็จ รวมถึงการรณรงค์ส่งเสริมให้มีถังขยะเปียกลดโลกร้อน การดําเนินการดังกล่าวทางองค์การสหประชาชาติ หรือ UN ก็ได้ให้การยอมรับ และมีการประกาศยกย่องชมเชยในรายงานประจําปีของ UN ประจําประเทศไทยในปี 2567 โดยมีสํานักงานส่งเสริมการปกครองท้องถิ่นจังหวัด เป็นหน่วยงานสนับสนุน ให้คําแนะนําและสนับสนุนให้ อปท. ทุกแห่ง ผ่านกลไกคณะกรรมการจัดการสิ่งปฏิกูลมูลฝอยระดับจังหวัด ทําให้การขับเคลื่อนธนาคารขยะสามารถขยายผลไปยังพื้นที่อื่น ๆ ได้เป็นอย่างดี นอกจากนี้ ยังได้ผลักดันให้อาสาสมัครท้องถิ่นรักษ์โลก (อถล.) ทุกครัวเรือน เข้าร่วมเป็นสมาชิกธนาคารขยะของชุมชน/หมู่บ้าน ร่วมกันรณรงค์และประชาสัมพันธ์ให้ประชาชนในจังหวัดทราบถึงประโยชน์ของการคัดแยกขยะรีไซเคิล สร้างองค์ความรู้ในการดําเนินโครงการธนาคารขยะ และผลประโยชน์ที่ชุมชนจะได้รับจากการเข้าร่วมโครงการธนาคารขยะ ผ่านช่องทางต่าง ๆ อย่างต่อเนื่อง และในระดับอําเภอ มี "นายอําเภอ" เป็นผู้นําทีมอําเภอบําบัดทุกข์ บํารุงสุข แบบบูรณาการอย่างยั่งยืน บูรณาการร่วมกับอาสาสมัครท้องถิ่นรักษ์โลก ผู้บริหารองค์กรปกครองส่วนท้องถิ่น กํานัน ผู้ใหญ่บ้าน ผู้นําศาสนาที่มีหัวใจเดียวกัน หัวใจที่อยากบําบัดทุกข์ บํารุงสุขให้กับพี่น้องประชาชนร่วมกันประสานงานและขับเคลื่อนธนาคารขยะในระดับชุมชน/หมู่บ้าน ส่งเสริม สนับสนุนการดําเนินงานของคณะทํางานธนาคารขยะประจําชุมชน/หมู่บ้าน และการดําเนินการในทุกมิติ พร้อมทั้งติดตามและรายงานผลการขับเคลื่อนนโยบาย รวบรวมปัญหา อุปสรรค และจัดให้มีการจัดตั้งคณะกรรมการ/คณะทํางาน แบ่งเป็น 3 ระดับ ได้แก่ คณะกรรมการบริหารธนาคารขยะ คณะกรรมการธนาคารขยะชุมชน/หมู่บ้าน และคณะทํางานธนาคารขยะชุมชน/หมู่บ้าน ซึ่งผมเองในฐานะกระทรวงมหาดไทยรู้สึกซาบซึ้งแล้วก็ขอบคุณ พร้อมขอเป็นกําลังใจให้กับทุกท่านได้ช่วยกันพยายามในการที่จะรักษาความดีนี้ต่อไปให้ต่อเนื่อง และนําแนวคิดในการสืบสาน รักษา และต่อยอดมาใช้ เช่น การนําขยะเปียกไปทําปุ๋ยหมักในถังขยะเปียกลดโลกร้อน เพื่อนําเอาปุ๋ยหมักนั้นไปบํารุงดินทําให้พืชผักสวนครัวไม้ดอกไม้ประดับสวยงามตามแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" สร้างความมั่นคงทางอาหาร ทําให้มีความอุดมสมบูรณ์ เพื่อให้ลูกหลานของเรา ให้สามารถอยู่อาศัยในโลกใบเดียวที่แสนที่จะสวยงามและมีความอุดมสมบูรณ์มีอายุยืนยาวเป็นที่อยู่อาศัยของลูกๆหลาน ๆ เราตราบนานเท่านาน
"ขอให้ผู้ว่าราชการจังหวัด นายอําเภอ ให้ความสําคัญกับการขับเคลื่อนธนาคารขยะ (Recyclable Waste Bank) ร่วมกับผู้นําท้องถิ่น ท้องที่ ในการร่วมคิด ร่วมวางแผน ร่วมทํา และร่วมรับประโยชน์ ตามหลักการทรงงานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงค้นพบจากโครงการพระราชดําริกว่า 4,741 โครงการ ถ้ารวมของพระบาทสมเด็จพระเจ้าอยู่หัว ถึงปัจจุบัน รวม 5,151 โครงการ พุ่งเป้า "ทําทันที (Action Now)" ด้วย Passion และจิตใจรุกรบในการ Change for Good สร้างสรรค์สิ่งที่ดีให้ทุกพื้นที่มีธนาคารขยะ ทําให้ประชาชนทุกคนได้มีความสุขจากการช่วยกันบริหารจัดการขยะ ช่วยกันลดมลพิษ เพื่อสิ่งแวดล้อมที่ดีของชีวิต ของทรัพยากรดิน ทรัพยากรน้ํา และทรัพยากรธรรมชาติของชุมชน/หมู่บ้าน ตําบล อําเภอ จังหวัด ประเทศไทย และโลกใบเดียวนี้ของเรา เพื่อทําให้ทุกพื้นเป็นหมู่บ้านยั่งยืนที่สอดคล้องตามแนวทางการสร้างหมู่บ้านยั่งยืน (Sustainable Village) เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567” นายสุทธิพงษ์ฯ กล่าวในช่วงท้าย
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข #SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood